A BIZOTTSÁG 1453/2004/EK RENDELETE
(2004. augusztus 16.)
az egyes takarmányadalékok állandó engedélyezéséről
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel a takarmányadalékokról szóló 1970. november 23-i 70/524/EGK tanácsi irányelvre (1), különösen annak 3. cikkére és különösen annak 9d. cikke (1) bekezdésére,
mivel:
(1)
A 70/524/EGK irányelv rendelkezik a Közösségben használandó adalékok engedélyezéséről. Az irányelv C. mellékletének II. részében említett adalékokat időkorlát nélkül lehet alkalmazni bizonyos feltételek teljesülése esetén.
(2)
A Bacillus licheniformis (DSM 5749) és a Bacillus subtilis (DSM 5750) mikroorganizmus preparátumok használatát a 2437/2000/EK bizottsági rendelet (2) első alkalommal kocák számára átmenetileg engedélyezte.
(3)
Ennek a preparátumnak időkorlát nélküli felhasználását biztosító engedélyre való jelentkezés mellé új adatokat nyújtottak be. Az ilyesfajta engedélyezésről szóló, 70/524/EGK irányelv feltételei az értékelés szerint teljesülnek.
(4)
Ennek megfelelően ezen preparátumok kocák számára történő használatát az I. mellékletben foglaltak szerint időkorlát nélkül engedélyezni kell.
(5)
A Bacillus cereus var. toyoi (NCIMB 40112/CNCM I-1012) mikroorganizmus preparátum először hízósertésekre történő átmeneti használatát a 94/17/EK bizottsági irányelv (3) engedélyezte.
(6)
A takarmányozási tudományos bizottság (SCAN), Bacillus cereus var. toyoi-ról (NCIMB 40112/CNCM I-1012) szóló, 2001. december 5-én elfogadott jelentésében megerősítette, hogy a preparátum, amennyiben malac, hízó és koca kategóriában használják, megfelel a 70/524/EGK irányelv 3a. cikk (b) pontja feltételeinek. A SCAN jelentése szintén kedvezőnek minősíti a preparátum hatékonyságát, amikor maximum két hónapos malacoknál és kocáknál alkalmazzák azokat.
(7)
Ennek a preparátumnak időkorlát nélküli felhasználását biztosító engedélyre való jelentkezés mellé új adatokat nyújtottak be.
(8)
Az Európai Élelmiszerbiztonsági Hatóságot (EFSA) felkérték, hogy nyilvánítson véleményt a preparátum hatékonyságáról, mikor hízók takarmányadalékaként használják. A 2004. május 7-én elfogadott vélemény alapján az EFSA kedvezően nyilatkozott a preparátum hatékonyságáról és az egész értékelés azt mutatja, hogy a 70/524/EGK irányelvben meghatározott, ilyesfajta engedélyezésre vonatkozó feltételek teljesülnek.
(9)
Ennek megfelelően ezen preparátumok hízók számára történő használatát az I. mellékletben foglaltak szerint időkorlát nélkül engedélyezni kell.
(10)
A II. melléklet első sorában szereplő Aspergillus niger (CBS 600.94) által termelt endo-1,4-béta-xilanáz és endo-1,4-béta-glukanáz enzimpreparátumainak előszöri használatát a 654/2000/EK bizottsági rendelet (4) hízócsirkéknél és pulykáknál, valamint malacoknál átmenetileg engedélyezte.
(11)
A II. melléklet második sorában szereplő Aspergillus niger (CBS 600.94) által termelt endo-1,4-béta-xilanáz és endo-1,4-béta-glukanáz enzimpreparátumainak előszöri használatát a 654/2004/EK bizottsági rendelet hízócsirkéknél átmenetileg engedélyezte.
(12)
A Trichoderma longibrachiatum (ATCC 2106) által termelt endo-1,3(4)-béta-glukanáz, a Trichoderma longibrachiatum (IMI SD 135) által termelt endo-1,4-béta-xilanáz és az Aspergillus aculeatus (CBS 589.94) által termelt poligalakturonáz enzimpreparátumok előszöri használatát a 2690/1999/EK bizottsági rendelet (5) hízósertéseknél átmenetileg engedélyezte.
(13)
Az Aspergillus niger (phoenicis) (NRRL 25541) által termelt endo-1,3(4)-béta-glukanáz és az Aspergillus oryzae (ATCC 66222) által termelt alfa-amiláz enzimpreparátumok előszöri használatát az 1636/1999/EK bizottsági rendelet (6) malacoknál átmenetileg engedélyezte.
(14)
A Trichoderma longibrachiatum (CNCM MA 6 - 10W) által termelt endo-1,4-béta-xilanáz enzimpreparátum előszöri használatát az 1436/98/EK bizottsági rendelet (7) hízócsirkéknél átmenetileg engedélyezte.
(15)
Ennek a preparátumnak időkorlát nélküli felhasználását biztosító engedélyre való jelentkezés mellé új adatokat nyújtottak be. Az ilyesfajta engedélyezésről szóló 70/524/EGK irányelv feltételei az értékelés szerint teljesülnek.
(16)
Ennek megfelelően ezen öt preparátum használatát a II. mellékletben foglaltak szerint időkorlát nélkül engedélyezni kell.
(17)
A hét kérelem bírálata is mutatja, hogy bizonyos eljárások lefolytatására van szükség a dolgozóknak a mellékletekben szereplő adalékoktól való védelme céljából. Ilyen védelmet kell biztosítani a dolgozók munkabiztonságának és egészségügyének javítását segítő intézkedések bevezetéséről szóló, 1989. június 12-i 89/391/EGK tanácsi irányelv (8) alkalmazása által.
(18)
Az ebben a rendeletben meghatározott intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET
1. cikk
Az I. és a II. mellékletben szereplő „Mikroorganizmusok” és „Enzimek” időkorlátozás nélküli takarmányozásban adalékként történő használata az adott mellékletekben szereplő feltételek betartásával engedélyezett.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes terjedelmében közvetlenül alkalmazandó valamennyi tagállamban.
Kelt Brüsszelben, 2004. augusztus 16-án.